cyanic-selkie/wikianc huggingface dataset:
Tom Shadyac
Tom Shadyac (s. 1958) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan parhaiten yhteisistä elokuvistaan Jim Carreyn kanssa, joihin kuuluvat Bruce – taivaanlahja, Valehtelija, valehtelija ja Ace Ventura – lemmikkidekkari.
Sudenpentujen käsikirja
Varsinaista käsikirjaa saavat käyttää vain sudenpennut, mutta Don Rosan mukaan käsikirjasta on olemassa myös sudenpentujen kokelaille tarkoitettu pienoisversio, joka sisältää ”vain parin tietosanakirjasarjan aineiston”.
Marit ja Mikot
Marit ja Mikot on ilmajokelainen kuoro, jota johti Lasse Lintala. Kuoro perustettiin 1965.
Miguel Ángel Nadal
thumb|175px|Miguel Ángel Nadal Miguel Ángel Nadal Homar (s. 28. heinäkuuta 1966 Manacor, Mallorca, Baleaarit) on espanjalainen jalkapalloilija. Hän oli pelipaikaltaan keskikenttäpelaaja mutta pelasi uransa viimeisinä vuosina myös keskuspuolustajana.
Nadal edusti urallaan RCD Mallorcaa kahteen otteeseen vuosina 1987–1991 ja 1999–2005 ja FC Barcelonaa vuosina 1991–1998. Espanjan maajoukkueessa hän pelasi 62 maaottelua vuosina 1991–2002 ja teki niissä kolme maalia. Hän pelasi kolme ottelua MM-kilpailuissa 1994, kaksi ottelua EM-kilpailuissa 1996, kaksi ottelua MM-kilpailuissa 1998 ja neljä ottelua MM-kilpailuissa 2002.
Nadal on tennispelaaja Rafael Nadalin setä sekä Rafaelin valmentajan ja entisen tennispelaajan Toni Nadalin veli.
Magna Carta
thumb|Magna Carta vuodelta 1225 (ei alkuperäinen, vaan [[Henrik III (Englanti)|Henrik III:n määräämä laitos).]] Magna Carta (latinaa, suomeksi ”suuri peruskirja”) on Britannian julkista valtaa rajoittava säädöskokoelma vuodelta 1215. Se vastaa osittain muiden maiden perustuslakeja. Magna Carta säädettiin alun perin rajoittamaan Englannin kuninkaan Juhana Maattoman valtaa. Tyytymättömät aateliset katsoivat joutuneensa kärsimään taloudellista vääryyttä kuninkaan menetettyä paljon Englannin maita Ranskassa, joten he pakottivat kuninkaan allekirjoittamaan säädökset. Magna Carta käsitti 63 lausetta, joissa kuvattiin aatelisten erioikeuksia ja oikeuksia, joita kuningas lupasi suojella ja kunnioittaa. Lauseisiin kuului muun muassa kuninkaan metsäalan pienentäminen ja tiettyjen verojen poistaminen. Lauseessa 39 todettiin, että ketään ei saa vangita ilman oikeudenkäyntiä, ja lauseessa 40, että kukaan ei voi ostaa tai evätä oikeutta.
Magna Carta allekirjoitettiin Runnymeden niityllä lähellä Windsoria järjestetyssä kokouksessa 15. kesäkuuta 1215. Vaikka kuningas allekirjoitti Magna Cartan, hän katsoi itse senkin jälkeen olevansa kaikkien lakien lähde ja siksi myös lain yläpuolella. Juhana aloitti nopeasti sodan aatelisia vastaan, jotka saivat tukea Ranskan kuninkaalta. Hän kuoli jo seuraavana vuonna.
Magna Cartaa voi pitää ihmisoikeusjulistusten ja perustuslakien ensimmäisenä versiona, josta kaikki myöhemmät ovat kehittyneet. Alkuperäisen version oikeudet koskivat lähinnä vain ”vapaita miehiä”, mutta sittemmin sitä on laajennettu antamaan koko kansalle yhä laajempi suoja julkisen vallan käyttäjiä vastaan.
Magna Cartaa levitettiin tiettävästi ainakin 50 kappaletta, ja niistä on säilynyt 24. Alkuperäistä Juhana Maattoman vuonna 1215 sinetillään vahvistamaa on jäljellä neljä.
Henrik III:n vuonna 1217 allekirjoittama Charter of the Forest on Magna Cartan rinnakkaislaki, joka palauttaa aatelisille miehille valtuudet operoida kruunun mailla entiseen tapaan kuninkaan heikennettyä kyseisiä oikeuksia.
Budapestin yliopisto
Loránd Eötvösin yliopisto (ELTE, ) on Unkarin suurin yliopisto. Se sijaitsee Budapestissa.
Yliopiston perusti arkkipiispa Péter Pázmány vuonna 1635. Se toimi ensin Nagyszombatin kaupungissa, mutta se siirrettiin ensin Budaan ja sitten Pestiin vuosina 1770–1780. Yliopisto nimettiin vuonna 1950 fyysikko Loránd Eötvösin mukaan. Nykyään yliopistossa on noin 1 800 opettajaa ja tutkijaa sekä 32 000 opiskelijaa.
Tiedekunnat
Yliopistossa on kahdeksan tiedekuntaa:
ReStart (tapahtuma)
thumb|449x449px|Räppäri Mikaveli oli yksi vuoden 2015 ReStartin esiintyjistä. thumb|450x450px|Ruudolf esiintymässä ReStartissa vuonna 2013. ReStart oli syksyisin Kuopiossa järjestettävä yksipäiväinen kristillinen festivaali. Viimeinen ReStart järjestettiin vuonna 2018. Tapahtumapaikkana toimii Kulttuuriareena 44 (Kauppakatu 44). ReStartin järjestäjiä olivat kristilliset järjestöt Kuopion OPKO, Pohjois-Savon ev. lut. Kansanlähetys ja Suomen luterilainen evankeliumiyhdistys (Sley) (sekä Suomen Raamattuopisto vuoteen 2016 saakka). ReStart-tapahtuma perustettiin vuosina 2006-2011 järjestettyjen Älä pelkää -tapahtumien pohjalta.
Beetametasoni
Beetametatsoni on vahva fluoripitoinen kortisonivalmiste, jota käytetään pääasiassa ihotautien paikallishoitoon. Se ei varsinaisesti sovellu pitkäaikaiseen käyttöön. Fluorattuna se tunkeutuu ihon läpi luontaisia kortisoneja nopeammin. Lääkettä ei missään tapauksessa tule käyttää infektoituneihin ihottumiin, koska se estää luontaista elimistön puolustuskykyä.
Tintti ja Picarot
Tintti ja Picarot on belgialaisen sarjakuvataiteilija Hergén käsikirjoittama ja piirtämä 23. Tintti-albumi, joka ilmestyi alun perin ranskalaisen Castermanin julkaisemana vuonna 1976. Se oli Hergén viimeinen kokonaan valmistunut Tintti-albumi, sillä sitä seurannut Tintti ja aakkostaide ei ikinä valmistunut Hergén kuoltua vuonna 1983. Suomessa Tintti ja Picarot ilmestyi vuonna 1978 Otavan julkaisemana, ja albumin suomensivat Heikki ja Soile Kaukoranta.
Carl von Linné
Carl Linnaeus, myöhemmin Carl von Linné,, (23. toukokuuta 1707 – 10. tammikuuta 1778) oli ruotsalainen luonnontutkija, joka kehitti nykyaikaisen taksonomian perusteet. Häntä pidetään myös nykyaikaisen ekologian isänä, ja hänen merkityksestään kertoo esimerkiksi sanonta "Luoja loi, mutta Linné järjesti". Aikalaiset antoivat hänelle lempinimiä kuten "kasvitieteilijöiden ruhtinas", "Uppsalan uusi Adam" ja "kukkaiskuningas".
HMS Thor (1898)
HMS Thor oli Ruotsin laivaston Oden-luokan rannikkopanssarilaiva.
Carl von Linné
Elämä ja toiminta
Carl von Linné (Linnaeus) oli luterilaisen papin poika, joka syntyi ja kasvoi Ruotsissa syrjäisellä maaseudulla. Hänestä piti tulla kirkonmies, mutta hän peri isältään kiinnostuksen kasvitieteeseen. Kymnaasissa hän opiskeli klassisia kieliä, kirjallisuutta ja teologiaa, mutta hänen opettajansa Johan Rothman huomasi oppilaansa kiinnostuksen kasvitieteeseen. Linnaeus opiskeli ensin teologiaa, mutta siirtyi pian lääketieteeseen. Hän opiskeli Lundin ja Uppsalan yliopistoissa. Jo 23-vuotiaana hän alkoi Uppsalassa valmistella käsikirjoitusta, josta syntyi teos Fundamenta Botanica (Kasvitieteen perusteet).
HMS Thor (1898)
Valmistus
Parlamentti vahvisti budjettiin aluksen hankintaan tarvittavat varat vuonna 1896 Saksan ja Venäjän aloitettua laivastojensa varustamisen. Aluksen hankinnasta järjestetyn tarjouskilpailun voitti tukholmalainen Bergsunds Mekaniska Verkstad. Köli laskettiin maaliskuussa 1896. Alus laskettiin vesille 7. maaliskuuta 1898 ja otettiin palveluksen 29. kesäkuuta 1899.
Carl von Linné
Elämä ja toiminta
Vuonna 1732 tiedeakatemia lähetti hänet tutkimusmatkalle Lappiin. Matkan tuloksena syntyi teos Flora Lapponica (1737). Tutkimusmatkansa jälkeen hän siirtyi Alankomaihin, missä julkaisi vuonna 1735 teoksen Systema Naturae. Alankomaissa hänen opettajansa ja tukijansa oli Hermann Boerhaave. Systema Naturae loi pohjan nykymuotoiselle systemaattiselle luokittelulle. Linnaeus palasi vuonna 1738 Ruotsiin harjoittamaan lääkärin ammattia ja meni seuraavana vuonna naimisiin Sara Lisa Moraean kanssa. Vuonna 1741 hänet nimitettiin Uppsalan yliopistoon lääketieteen professoriksi, mutta hän vaihtoi pian viran kasvitieteen professuuriin. Saadessaan aatelisarvon hän otti nimekseen von Linné.
HMS Thor (1898)
Palvelus
Alus kuului Ahvenanmaalle lähetettyyn laivasto-osastoon vuonna 191, jolloin sillä siirrettiin joukkoja suojaamaan siviilejä punaisilta.
Carl von Linné
Elämä ja toiminta
Teoreettiset ideansa Linné kiteytti teoksessaan Philosophia Botanica (1751). Linnén merkittävin saavutus oli tieteellisen taksonomian kehittäminen. Tavoite luokitella kaikki kasvit, eläimet ja kivet sekä antaa niille yleispätevät nimet oli omana aikanaan mullistava. Hän jakoi eliöt luokkiin, lahkoihin, sukuihin ja lajeihin. Eläimet jaettiin kuuteen luokkaan: nelijalkaiset, linnut, amfibit, kalat, hyönteiset ja madot. Kasvit jaettiin heteiden ja emien mukaan 24 luokkaan. Linné ei koskaan täysin perustellut teorioitaan, kuten hänen edeltäjänsä Theofrastos, Andrea Cesalpino, Joachim Jung ja John Ray olivat tehneet. Hän ilmaisi näkökantansa aforismein, mutta ei selittänyt niitä. Nykytieteen näkökulmasta Linnén jaottelut vaikuttavat keinotekoisilta, sillä siihen aikaan ei vielä tunnettu evoluutioteoriaa, eikä eliölajien keskinäisiä sukulaissuhteita.
Tintti ja Picarot
Yleistä
Tintti ja Picaroissa Hergé muutti Tintti-tarinoiden päähahmojen vakiintuneita rooleja. Päähahmoista Tintti on kyllästynyt seikkailemiseen ja kapteeni Haddock ei enää kykene juomaan alkoholijuomia. Tintin rooli on pienempi kuin aikaisemmissa albumeissa ja tarinan ensimmäisen puoliskon protagonisti vaihdettu kapteeni Haddockiksi. Tintti ei ole enää yhtä naiivi ja hyväntahtoinen kuin aikaisemmista tarinoissa, vaan hän lähtee seikkailemaan vain pelastaakseen ystävänsä vankilasta. Epätavallisena yksityiskohtana Tintillä on myös moottoripyörä, ja hänen moottoripyöräkypäräänsä on kuvioituna kansainvälinen rauhanmerkki. Lisäksi Tintti käyttää muiden albumien tapaisien golfhousujen sijasta farkkuja jalassaan. Miloun sekä Dupontin ja Dupondin roolit ovat melko epätyypillisen mitättömiä, mutta professori Tuhatkaunolla on tarinan loppupuoliskolla suuri merkitys. Sivuhahmoista Nestor ei ole enää yhtä uskollinen isännälleen Haddockille, sillä hänet voi nähdä juomassa salaa Haddockin Loch Lomond -viskiä sekä myöhemmin salakuuntelemassa Tintin ja Haddockin välistä keskustelua.
Carl von Linné
Elämä ja toiminta
Linné otti teoksissaan laajalti käyttöön binomiset nimet: Latinankieliset kuvailevat nimet korvattiin lyhyemmillä kaksiosaisilla nimillä. Esimerkiksi marjalyhtykoison kuvaileva nimi; physalis amno ramosissime ramis angulosis glabris foliis dentoserratis korvattiin nimellä Physalis angulata.
Tintti ja Picarot
Yleistä
Hergé esitteli tarinassa useita sivuhahmoja, jotka olivat esiintyneet myös aiemmissa Tintti-albumeissa. Vakituisista sivuhahmoista nähdään oopperatähti Bianca Castafiore, hänen palvelijattarensa Irma ja pianistinsa Igor Wagner, Moulinsartin hovimestari Nestor, Picarot-sissiliikettä johtava kenraali Alcazar ja vakuutusyhtiö Turman edustaja Seraphin Lampion. Särkyneen korvan sivuhahmoista nähdään Pablo ja tohtori Ridgewell, ja myös Tuhatkaunon tapauksen eversti Sponsz tekee paluun salanimellä ”eversti Esponja”. Särkyneessä korvassa, Seitsemässä kristallipallossa ja Seikkailussa Punaisella merellä mainittu Alcazarin arkkivihollinen kenraali Tapioca tekee tarinassa ensimmäisen ja samalla myös viimeisen varsinaisen esiintymisensä Tintti-tarinoissa. Castafioren koruissa nähty Paris-Flash-lehden toimittajakaksikko Jean-Loup de la Batellerie ja Walter Rizotto ovat myös tarinassa. Sarjakuvan esittelemistä uusista hahmoista tärkeimmät ovat santheodoroslainen eversti Alvarez ja kenraali Alcazarin puoliso Peggy, joka on itse asiassa Hergén luonnosten mukaan Särkyneen korvan asekauppias Basil Bazaroffin tytär.
Carl von Linné
Merkitys Suomelle
left|thumb|200px|[[Jonas Forsslundin pronssinen Carl von Linnén muotokuva vuodelta 1807 Luonnontieteellisessä museossa Helsingissä.]] Linné vaikutti merkittävästi suomalaiseen luonnontutkimukseen erityisesti oppilaidensa kautta, joista tunnetuimpia lienevät Pehr Kalm ja Suomen lääketieteen isäksi kutsuttu Johan Haartman. Myös 1800-luvun luonnontutkijat arvostivat häntä. Elias Lönnrot, joka laati ensimmäisen suomalaisen kasvion, antoi Linnélle nimityksen "ikimainio". Sakari Topelius kuvasi Linnétä vielä suurellisemmin sanoin: "Vielä kauan hänen kuoltuaan muistelevat lapset hänen nimeään. Viisaat maailmassa sanovat toisilleen: Se oli mainio mies! Kun iltatuuli heiluu puissa, kukissa ja heinissä, kuulet maailman suhisevan ja melkein sanovan toisilleen näin: Hän oli mies, joka rakasti meitä ja ymmärsi meitä, oli nimeltä Carl von Linné. Se oli mainio mies!".
Suomalaisissa kasvioissa esiteltiin Linnén järjestelmä aina 1970-luvulle saakka, ehkä pidempään kuin missään muualla maailmassa.
Muuta
Linné kirjoitti elämäkertansa kolmeen kertaan ennen kuin oli tulokseen tyytyväinen. Ruotsalainen kirjailija Magnus Florin on kirjoittanut Linnén elämän loppuvaiheita kuvaavan romaanin Trädgården (Bonniers, 1995; ISBN 91-0-057071-0).
Huomionosoituksia
thumb|left|250px|Carl von Linnétä esittävä patsas Tukholman Humlegårdenissa. thumb|Linnén kuva Boeing 737:n pyrstössä. Linnén aikalainen, hollantilainen kasvitieteilijä Gronovius, antoi hänen kunniakseen vanamolle nimen Linnaea. Linné otti vuonna 1753 kasvin tällä nimellä mukaan teokseensa Species Plantarum, joka on kasvien tieteellisten nimien määrittelyn lähtökohta.
Carl von Linnén patsas pystytettiin vuonna 1885 Tukholmaan Humlegårdenin puistoon. Myös lähellä sijaitseva Linnégatan nimettiin hänen mukaansa.
Norwegian Air Shuttle on maalauttanut Linnén kuvan yhden Boeing 787-9 -koneensa pyrstöön. Aiemmin Linnén kuva on ollut myös sittemmin käytöstä poistetun Boeing 737-800 -koneen pyrstössä.
Tintti ja Picarot
Yleistä
Tarinassa on poistettu kohtaus, jonka Hergé joutui poistamaan sarjakuvan lopullisesta versiosta, koska albumi oli tarkoitettu julkaistavaksi 62-sivuisena. Kohtauksessa eversti Sponsz paiskaa juomalasinsa lattialle osoittaaksensa, että hän aikoo ”murskata” Tintin ja hänen ystävänsä. Sponszin hämmästykseksi juomalasi kuitenkin kimpoaa lattiasta ja iskeytyy Bordurian valtionpäämiestä Plekszy-Gladzia esittävään rintakuvaan, jolloin rintakuvan vasemmanpuoleinen viiksi rikkoutuu. Paikalla ollut eversti Alvarez purskahtaa nauruun, minkä takia Sponsz määrää hänet poistumaan toimistostaan. Sponsz kuitenkin ymmärtää, että Alvarez saattaa kertoa muille Sponszin rikkoneen Plekzy-Gladzin rintakuvan, joten hän pysäyttää Alvarezin ja käskee häntä erottamaan siivoojan, jota hän syyttää patsaan rikkomisesta.
Juoni
Tintti ja Milou matkustavat Moulinsartin linnaan vieraillakseen kapteeni Haddockin luona. Tintti ja Haddock lukevat sanomalehdestä Bianca Castafioren aloittaneen kiertueensa Etelä-Amerikassa. Seuraavana aamuna Tintti ja Haddock saavat kuitenkin tietää uutisista, joiden mukaan Castafiore, Irma, Igor Wagner sekä Dupont ja Dupond on pidätetty San Theodorosissa, jossa heitä syytetään osallisuudesta salaliittoon, jonka tavoitteena on salamurhata San Theodorosin valtionpäämies Tapioca. San Theodorosin hallitus kuitenkin alkaa pian väittää, että myös Tintti, Haddock ja professori Tuhatkauno ovat osallisina salaliitossa. Kapteeni Haddock kiistää syytökset valheellisina, mutta San Theodorosin viranomaiset alkavat esittää uusia syytöksiä. Kun Haddock kiistää uudetkin syytökset, kenraali Tapioca kutsuu hänet ja hänen kumppaninsa vierailulle San Theodorosissa, jotta he ”voisivat vaihtaa näkemyksiä keskenään”. Seikkailuun kyllästynyt Tintti ei kuitenkaan lähde San Theodorosiin, koska hänen mielestään Tapiocan ehdottama tapaaminen on tarkoitettu ansaksi.
Eversti Alvarez järjestää San Theodorosiin saapuneille kapteeni Haddockille ja professori Tuhatkaunolle vastaanoton. Autosaattue kuljettaa heidät pääkaupungin Tapiocapolisin eli entisen Las Dopicosin ulkopuolella sijaitsevaan ylelliseen huvilaan, jota sotilaat vartioivat kenraali Alcazarin Picarot-sissien hyökkäyksiltä. Haddock ja Tuhatkauno majoittuvat huvilan tiloihin, mutta he eivät tiedä, että eversti Alvarez matkustaa sisäministeriöön tavatakseen salaperäisen eversti Esponjan. Esponjan käskystä huvilaan on piilotettu useita valvontakameroita ja mikrofoneja, joiden avulla hän pystyy tarkkailemaan Haddockin ja Tuhatkaunon liikkeitä. Alvarez ilmoittaa Haddockin ja Tuhatkaunon majoittuneen huvilaan, mutta Tintti ei ole saapunut San Theodorosiin. Esponja paljastaa Alvarezille, että hän oli Bordurian pääkaupungin Szohôdin poliisipäällikkö, kunnes Borduria lähetti hänet kenraali Tapiocan ”tekniseksi neuvonantajaksi”. Esponja myös kertoo, että juuri hän lavasti sepitteellisen ”Tapiocan vastaisen salaliiton”.
Haddockin suureksi hämmästykseksi Tintti saapuu San Theodorosiin, koska hän on muuttanut mielensä ja tahtoo, että hänen ystävänsä pääsevät vapaiksi vankilasta. Tintti, Haddock ja Tuhatkauno tapaavat huvilassa työskentelevän Pablon, joka kertoo heille, että ”Tapiocan vastainen salaliitto” on San Theodorosin salaisen poliisin päällikön Esponjan laatima juoni. Tintti ja Haddock ymmärtävät, että ”Esponja” on itse asiassa Bordurian salaisen poliisin Zturpon päällikkö Sponsz. Pablo kertoo, että huomenna Alvarez vie heidät katsomaan pazteekki-intiaanien pyramideja, jolloin heidän on paettava viidakkoon kenraali Alcazarin luokse. Pablon mukaan Alvarez on tarkoittanut vierailun ansaksi, jossa sotilaat tappavat Tintin, Haddockin ja Tuhatkaunon. Seuraavana päivänä Alvarez vie Tintin ja hänen ystävänsä pyramidien luokse, mutta yhtäkkiä käynnistyy tulitaistelu sotilaiden ja Picarot-sissien välillä.
Tintti, Milou, Haddock ja Tuhatkauno pakenevat viidakkoon ja tapaavat kenraali Alcazarin, joka vie heidät leiriinsä kuorma-autolla. He eivät kuitenkaan tiedä, että Pablo on itse asiassa eversti Sponszille työskentelevä kaksoisagentti, jonka tietojen ansiosta eversti Alvarezin sotilaat yrittävät tuhota Alcazarin kuorma-auton kenttätykillä. Hyökkäys kuitenkin epäonnistuu, jolloin Tintti ja hänen kumppaninsa pakenevat sotilailta syvemmälle viidakkoon. Sademetsässä he tapaavat tohtori Ridgewellin ja arumbaja-intiaaniheimon, jotka kutsuvat heidät kyläänsä päivälliselle. Tintti ja hänen kumppaninsa jatkavat matkaansa Alcazarin Picarot-sissien leiriin, jossa sissit ovat kuitenkin alkoholisoituneet, koska Tapioca on pudottanut viskilaatikoita viidakkoon. Leirissä he tapaavat myös Alcazarin vaimon Peggyn, jolle Alcazar on luvannut hankkivansa palatsin San Theodorosin pääkaupungissa. Alcazar kuitenkin ymmärtää, ettei hän voi tehdä vallankaappausta, koska hänen sissinsä eivät ole taistelukunnossa. Tintti lupaa parantavansa Alcazarin sissit alkoholismista, mutta Alcazarin on vannottava, ettei hän tapa ketään vallankaappauksen aikana. Alcazar joutuu myöntymään Tintin vaatimuksiin, joten Tuhatkauno parantaa sissit keksimillään tableteille, jotka saavat alkoholin maistumaan vastenmieliseltä.
Sissien parannuttua alkoholismista Alcazarin leirille saapuu Seraphin Lampionin ja Hurtit harlekiinit -nimisen esiintyjäryhmän linja-auto. Tintti keksii, että sissit pääsisivät huomaamattomasti Tapiocapoliksen presidentinlinnaan, mikäli he voisivat naamioitua Hurteiksi harlekiineksi. Alcazar ja sissit lainaavat esiintyjien pukuja, minkä jälkeen he matkustavat pääkaupungissa vietettäviin karnevaaleihin. Karnevaalien aikana he tunkeutuvat presidentinlinnaan ja ottavat vangeiksi Tapiocan, Sponszin ja Alvarezin. Alcazar pakottaa Tapiocan lukemaan puheen, jossa hän virallisesti ”luovuttaa valtansa” Alcazarille. Koska Alcazar on luvannut, ettei ketään tapeta vallankaappauksessa, hänen päätöksestään Tapioca lähetetään maanpakoon ja Sponsz saa palata takaisin kotimaahansa Borduriaan. Sissit vangitsevat myös Pablon, mutta Tintti armahtaa hänen henkensä.
Tintti muistaa, että Dupond ja Dupont on määrä teloittaa karnevaalien aikana. Kenraali Alcazar määrää eversti Alvarezin saattamaan Tintin ja Haddockin vankilaan, jossa he keskeyttävät etsiväkaksikon teloituksen. Alvarez määrää myös Bianca Castafioren, Irman ja Igor Wagnerin päästettäviksi vapaiksi. Kun Tintin ystävät on pelastettu vankilasta, kenraali Alcazar palkitsee Tuhatkaunon sissien alkoholismin parantamisesta ja Seraphin Lampionin Hurttien harlekiinien pukujen lainaamisesta. Alcazar julistautuu San Theodorosin valtionpäämieheksi, minkä jälkeen Tintti, Milou, Haddock, Tuhatkauno, Castafiore, Irma, Wagner, Dupont ja Dupond matkustavat takaisin kotiin.
Sarjakuvan viimeiset ruudut kuitenkin viittaavat siihen, ettei Alcazarin vallankaappaus parantanut San Theodorosin köyhän väestönosan elintasoa: näkymä myös tarinan varhaisemmassa vaiheessa nähtyyn kaatopaikalle rakennettuun slummiin osoittaa sen, että vain sotilaspoliisien univormut on vaihdettu ja entisessä ”Viva Tapioca” -kyltissä lukee ”Viva Alcazar”.
Kutajärven alue
Kutajärven alue on Hollolassa ja Asikkalassa sijaitseva Natura 2000 -luonnonsuojelualue (1 051 hehtaaria, FI0306006), joka käsittää Vesijärven viisi erillistä lahtea (Kirkonselkä, Laasonpohja , Lahdenpohja , Teräväiset ja Kailanpohja ) sekä Vesijärven kupeessa Hollolan kirkonkylästä kaakkoon sijaitsevan osittain umpeenkasvaneen Kutajärven. Vesialueet ovat kaikki merkittäviä lintuvesiä, ja erityisesti Kirkonselän vesikasvillisuus on suojelullisesti arvokasta. Alue kuuluu valtakunnalliseen lintuvesiohjelmaan ja se sisältyy kansainväliseen Ramsar-ohjelmaan.
Kutajärven linnustoa pääsee katselemaan järven luoteisrannalla olevasta lintutornista, sinne johtaa polku pysäköintipaikalta Hollolan vanhainkodin itäpuolelta.
Alueen linnustoon kuuluvat muiden muassa kaulushaikara, kurki, luhtahuitti, mehiläishaukka, mustakurkku-uikku, mustatiira, harmaasorsa ja pikkulokki.
Juuso Perttilä
Juuso Perttilä (s. 18. marraskuuta 1992 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä, mutta Perttilä osaa pelata myös keskellä.
Ura
Perttilä siirtyi kaudeksi 2011–2012 A-nuorten SM-liigan nousijajoukkue Kiekko-Vantaaseen, joiden paras pistemies ja syöttäjä hän oli tehoilla 13+22=35. Joukkue jätti sarjan kauden päätteeksi taloudellisista syistä. Perttilä palasi kaudeksi 2012–2013 Karhu-Kissojen A-nuoriin. Hän voitti koko A-nuorten Mestiksen (ent. A-nuorten I-divisioona) piste- ja syöttöpörssin tehoilla 32+55=87.
Kaudeksi 2013–2014 Perttilä siirtyi Suomi-sarjajoukkue Bewe TuusKiin. Hän oli joukkueen paras pistemies ja maalintekijä tehoilla 16+23=39. Perttilä jakoi tehoilla 6+3=9 koko sarjan pudotuspelien maalipörssin voiton KeuPa HT:n Kaarlo Jormakan ja FPS:n Henri Turusen kanssa sekä hän voitti Bewe TuusKin sisäisen pistepörssin. Perttilä voitti kauden päätteeksi Suomi-sarjan pronssia. Kaudella 2014–2015 Perttilä oli joukkueen paras pistemies, maalintekijä ja syöttäjä tehoilla 17+24=41. Pudotuspeleissä hän oli tehoilla 6+7=13 Bewe TuusKin paras pistemies ja Perttilä jakoi joukkueen sisäisen maalipörssin voiton Samuli Sorsan kanssa. Hän voitti kauden päätteeksi pronssia.
Capsa
Capsa voi viitata seuraaviin:
Juuso Perttilä
Ura
Bewe TuusKi siirtyi kaudeksi 2015–2016 KJT-nimeen. Perttilä oli joukkueen paras maalintekijä 16 osumallaan, mutta kesken kauden, tammikuussa 2016 hän siirtyi loppukauden kattavalla sopimuksella Mestis-joukkue Heinolan Peliittoihin. Perttilä teki siellä loppukaudella 15 runkosarjaottelussa tehot 3+8=11. Ensimmäisellä kokonaisella Mestis-kaudellaan 2016–2017 hän teki 48 runkosarjaottelussa tehot 13+21=34 ja kolmessa playoff-ottelussa yhden syöttöpisteen.
Perttilä siirtyi kaudeksi 2017–2018 vuoden mittaisella sopimuksella Kiekko-Vantaan Mestis-joukkueeseen. Hän voitti joukkueen sisäisen piste- ja syöttöpörssin tehoilla 17+32=49, joilla Perttilä jakoi koko Mestiksen pistepörssin kuudennen sijan KeuPa HT:n Miro-Pekka Saarelaisen, SaPKon Niklas Salon ja Jokipoikien Joonas Larinmaan kanssa. Hänet palkittiin kauden päätteeksi Mestiksen Veikkauksen kultainen kypärä -kilpailun voittajana sekä Mestiksen opiskelijapalkinnolla.
Kaudeksi 2018–2019 Perttilä siirtyi vuoden mittaisella sopimuksella Ranskan Ligue Magnusin Aigles de Niceen. Hän teki miesten pääsarjadebyyttinsä näin ollen 27-vuotiaana runkosarjan avauskierroksella 15. syyskuuta 2018 Chamois de Chamonixia vastaan. Perttilä keräsi ottelusta teholukeman –1. Ensimmäisen pääsarjamaalinsa hän teki seuraavassa ottelussa 18. syyskuuta 2018 ylivoimalla vieraissa Étoile noire de Strasbourgia vastaan. Perttilä keräsi ottelussa myös kaksi syöttöpistettä. Pääsarjauransa ensimmäisen kypärätempun hän teki 30. marraskuuta 2018 Anglet Hormadia vastaan. Perttilän ensimmäinen maali syntyi ylivoimalla ja toinen kahden miehen ylivoimalla. Hänen kolmas osumansa jäi Nizzan 8–5-voittoon päättyneen ottelun ratkaisumaaliksi. Perttilä keräsi ottelussa myös yhden syöttöpisteen oltuaan kakkossyöttäjänä Tuukka Rajamäen tekemään osumaan vastustajan tyhjään maaliin. Kaikkiaan hänen ensimmäinen pääsarjakautensa toi 37 runkosarjaottelussa tehot 25+24=49 ja neljässä playoff-ottelussa tehot 1+2=3. Perttilä oli runkosarjassa Nicen paras maalintekijä ja hän jakoi sisäisen pistepörssin voiton Tuukka Rajamäen kanssa. Perttilä sijoittui koko Ligue Magnusin pistepörssissä neljänneksi ja jakoi Rajamäen kanssa pistepörssin kuudennen sijan. Pudotuspeleissä hän jakoi joukkueensa sisäisen pistepörssin voiton Matej Paločkon kanssa.
Perttilä siirtyi kaudeksi 2019–2020 jatkamaan Ligue Magnus -pelejään vuoden mittaisella sopimuksella Anglet Hormadin riveihin. Hän voitti joukkueen sisäisen piste- ja syöttöpörssin tehoilla 13+29=42 sekä sisäisen tehotilaston lukemalla +5. Kauden jälkeen, heinäkuussa 2020 Anglet ilmoitti, että Perttilän sopimusta ei jatketa.
Kaudeksi 2020–2021 Perttilä palasi vuoden mittaisella sopimuksella Kiekko-Vantaan Mestis-joukkueeseen. Hän oli joukkueen neljänneksi paras pistemies tehoilla 9+17=26. Pudotuspeleissä Perttilä jakoi tehoilla 3+2=5 Kiekko-Vantaan sisäisen pistepörssin voiton Julius Valtosen kanssa ja sisäisen maalipörssin voiton Konsta Hirvosen kanssa.
Muuta
Perttilä on valmistui lääkäriksi Helsingin yliopistosta joulukuussa 2017. Hänen isoveljensä Juho on pelannut jääkiekkoa hyökkääjänä parhaimmillaan Mestis-tasolla.
Charles Simonyi
Simonyi syntyi Budapestissä 10. syyskuuta 1948, jolloin hän sai etunimen Károly. Käydessään lukiota Simonyi työskenteli yliopiston tietokonelaboratorion yövahtina. Eräs laboratorion insinööreistä opetti hänet ohjelmoimaan. Hän myi ohjelmistotuotteitaan Unkarin valtiolle jo lukionkäyntinsä aikana. Simonyi hankki työpaikan tanskalaisesta A/S Regnecentralen-yrityksestä vuonna 1966. Hän suoritti Kalifornian yliopiston Berkeleyn kampuksella kandidaatin tutkinnon 1968–1972 pääaineenaan matematiikka. Hän jatkoi opintojaan Stanfordin yliopistossa, josta hänet palkattiin Xerox-yhtiön Palo Alton tutkimuskeskukseen. Simonyi ja Butler Lampson suunnittelivat Xerox Alto -tietokoneelle Bravo-ohjelmiston tekstinkäsittelyyn, joka oli ensimmäinen WYSIWYG-tekstinkäsittelyohjelma.
Simonyi toi mukanaan olio-ohjelmoinnin, johon hän oli tottunut Xeroxilla. Hän nimesi ohjelmiensa muuttujat unkarilaisen notaation mukaisesti.
Simonyi lähti Microsoftilta vuonna 2002 perustaen Gregor Kiczalesin kanssa Intentional Software -yhtiön.
Simonyin lahjoituksella luotiin Tieteen kansantajuistamisen Simonyi-professuuri Oxfordin yliopistolle. Professuuri myönnettiin vuonna 1995 Richard Dawkinsille ja hänen jäätyään eläkkeelle häntä seurasi vuodesta 2008 Marcus du Sautoy. Stanfordin yliopistoon luotiin hänen lahjoituksillaan Opetusinnovaation Charles Simonyi -professuuri. Lisäksi Simonyi on perustanut 50 miljoonan dollarin säätiön, jolla tuetaan Seattlen alueen tiedettä, taidetta ja koulutusta.
Simonyi seurusteli 15 vuotta Martha Stewartin kanssa. Vuonna 2008 he kuitenkin erosivat ja Simonyi nai marraskuussa itseään 32 vuotta nuoremman ruotsalaisen miljonäärintyttären Lisa Persdotterin Göteborgissa.
Avaruusturisti
thumb|left|300px|[[Sojuz TMA-14:n miehistö 12.3.2009. Vasemmalta: Simonyi, Padalka ja Barratt.]] Simonyi osti 2006 itselleen matkan Kansainväliselle avaruusasemalle. Simonyi lähti 7. huhtikuuta 2007 Sojuz TMA-10-avaruuslennolle kahden kosmonautin kanssa ja näin hänestä tuli järjestyksessään viides avaruusturisti ja toinen unkarilainen avaruudessa. Virallisesti hän oli lennolla mukana avaruuslennolle osallistujana. Matkan on arveltu maksaneen noin 25 miljoonaa dollaria. Simonyi palasi kahden viikon avaruusmatkalta Maahan 21. huhtikuuta 2007.
Simonyi halusi matkata avaruuteen toisen kerran, jolloin hän olisi ensimmäinen toisen kerran avaruuslennon tehnyt avaruusturisti. Tämä toteutui 26. maaliskuuta 2009 laukaistulla lennolla Sojuz TMA-14. Simonyi maksoi 13 päivää kestävästä Kansainväliselle avaruusasemalle suuntautuneesta avaruusmatkasta noin 26 miljoonaa euroa. Paluu maahan tapahtui 8. huhtikuuta 2009 lennolla Sojuz TMA-13.
Rallin SM-sarja
Rallin Suomen-mestaruussarja on Suomen kansallinen rallin mestaruussarja. Sarjaa on ajettu vuodesta 1959 lähtien, jolloin mestariksi kruunattiin Esko Keinänen. Kaudella 2023 ajetaan seitsemän osakilpailua. Hallitseva Suomen-mestari kaudelta 2022 on Mikko Heikkilä kartanlukijanaan Samu Vaaleri.
Historia
Vuonna 1976 mukaan tuli 4. ryhmä joka kuitenkin lakkautettiin kolmen kauden jälkeen. Viimeisenä mestarina oli Markku Alén. 1970-luvun ja myöhemminkin 1980-luvun kenties paras rallin SM-kuljettaja oli Kyösti Hämäläinen. Hämäläinen voitti rallin SM-kultaa kaikkiaan 13 kertaa ja vieläpä 12 kertaa peräkkäin. Ensimmäisen mestaruuden Hämäläinen voitti 1973, 1974 tuli hopeaa ja kaudesta 1975 lähtien hän ajoi mestariksi joka kerta aina vuoteen 1986 asti. Vuonna 1982 1-ryhmässä sallittiin A-ryhmän autot. B-ryhmän lyhyt, mutta värikäs aika alkoi seuraavana vuonna. 4. ryhmä palasi myös hetkeksi. 1984 1-ryhmä lopetettiin ja sen korvasi A-ryhmä, myös 2- ja 4-ryhmä lopetettiin kauden 1986 jälkeen ja ne korvattiin B- ja N-ryhmillä (B-ryhmä tosin lopetettiin kauden 1988 jälkeen). Kaudeksi 1987 A-ryhmä jaettiin yli (iso a eli "A") ja alle (pieni a eli "a") 2000-kuutioisten ryhmiin ja luokkajako tehtiin N-ryhmälle seuraavaksi kaudeksi.
Aina kauteen 1993 asti SM-rallit olivat ns. pimeitä ralleja eli niihin ei saanut tutustua ennakkoon. Kuljettajat kuitenkin epäilivät koko ajan, että joku harjoitteli salaa rallia varten. Tämän vuoksi tutustuminen reitteihin ennakolta sallittiin. A-ryhmää hallitsi tuohon aikaan kaksi erittäin tunnettua ralliautoilijaa, serkukset Sebastian Lindholm sekä tuleva kaksinkertainen rallinmaailmanmestari Marcus Grönholm. He olivat A-ryhmässä tuolloin niin ylivoimaisia että lähes poikkeuksetta tuohon aikaan epäiltiin rallin voittajan olevan joko Grönholm tai Lindholm. Heitä verrattiin samalla tavalla kuin Ayrton Sennaa ja Alain Prostia Formula 1 -sarjassa 1980-luvun loppupuolella.
2000-luvun alussa tehtiin jälleen muutoksia sarjaan. Huoltoalue keskitettiin rallin MM-sarjan tavoin vain tiettyyn paikkaan, huoltoautokaravaanin edestakainen liikkuminen jäi rallireiteillä pois ja kilpailut ajettiin EM-sarjan Arctic Lapland Rallya lukuun ottamatta aina lauantaisin. Muutoksella pyrittiin helpottamaan median työtä sekä kilpailijoiden ja järjestäjien työskentelyä yhteistyökumppaneiden (kuten sponsorien) kanssa.
Kaudeksi 2012 SM-sarjan luokat kokivat jälleen pienen uudistuksen kun kaksivetoisten SM2-luokka jaettiin kahtia. Uuteen SM3-luokkaan voisivat tästä kaudesta eteenpäin osallistua R1- ja enintään 1600cm3 R2 -luokituksen omaavat autot. Luokkajaosta huolimatta SM2- ja SM3-luokissa kilpailevat kamppailisivat samoista kaksivetoisten SM-mitaleista. Myös SM1-luokassa koettiin pieni muutos, jonka myötä SM-mitaleista voisi kilpailla myös kansallisen FIN R 4WD -luokan säännöt täyttävillä autoilla.
Luokat SM1, SM2, SM3, SM4 ja SM5
Ensimmäisessä ja viimeisessä osakilpailussa jaettavat pisteet ovat korkeammat kuin niiden välissä ajettavissa kilpailuissa:
Pisteet 2.–5. kilpailussa:
Suomi Cup
Luokissa SC1 ja SC2 jaettavat pisteet riippuvat osallistujamäärästä sekä kilpailijan sijoituksesta. Neljä parasta tulosta kauden aikana lasketaan mukaan mestaruuteen ja kauden kaksi alinta tulosta pudotetaan pois. Pisteet lasketaan seuraavan kaavan mukaan:
Tapahtuman kerroin on 34 ensimmäisessä ja seitsemännessä kilpailussa ja 25 näiden välissä olevissa kilpailuissa.
Kausi 2023
Kaudella 2023 on mukana seitsemän osakilpailua:
Kausi 2022
Kaudella 2022 oli mukana seitsemän osakilpailua:
Kausi 2021
Kaudella 2021 oli mukana kuusi osakilpailua:
Selkäkipu
Selkäkipu tuntuu yleensä alaselän alueella alaselkäkipuna, mutta se voi tuntua myös rintarangan seudussa.
Selkäkipua potee elämänsä aikana noin neljä viidestä aikuisesta. Yleensä selkäkipu kestää vain muutamia päiviä tai viikkoja. Se voi kestää pitempään, jos siinä on kyse jostain vakavasta vammasta tai sairaudesta. Iskiaksesta toipuminen voi viedä useita kuukausia. Selkäkipu uusiutuu usein.
Syyt ja kuvaus
Kaikista selkäkiputapauksista 90 prosentissa kivun syytä ei kyetä tarkentamaan. Alle kymmenessä prosentissa tapauksista kivun syyksi löydetään jokin tietty selkäsairaus tai hermojuuriongelma.
Epäspesifi alaselkäkipu paikantuu alimpien kylkiluiden ja pakaroiden alaosan väliselle alueelle. Se aiheutuu alkuperältään selän rakenteista, eikä siihen liity hermoperäisiä oireita eikä vammaa. Kipu voi olla mekaanista, ja asento ja liike tuottavat kipua. Eräs tällaisen kivun muoto on noidannuoli.
Äkillinen selkäkipu johtuu usein lihasten jännittymisestä. Kipu voi alkaa omia aikojaan tai selän venähdyksestä, ja siihen voivat myötävaikuttaa esimerkiksi työasennot, runsas autolla ajo, ylipaino ja tupakointi sekä selän nikamien rappeumat ja pikkunivelten kulumat.
thumb|upright|[[Välilevypullistuma|Välilevytyrä on yksi selkäkivun aiheuttaja.]] Välilevytyrä eli nikamien välisen välilevyn ytimen työntyminen selkäydinkanavaan tai hermojuuriaukkoon puristaa hermoja ja aiheuttaa alaraajoihin säteilevää kipua.
Selkärangan rappeutuminen voi aiheuttaa selkäydinkanavan ahtautumista, jolloin selkäydin joutuu puristuksiin.
Sakroiliakaalinivel eli risti-suoliluunivel voi aiheuttaa kipua rasituksen, vamman tai tulehduksen seurauksena.
Harvinaisempia selkäkivun syitä ovat esimerkiksi nikamien tulehdukset ja kasvaimet, selkärankareuma ja munuaisperäiset vaivat. Selän yläosan kivun syynä voivat olla lapaluun seudun lihaskivut. Rintakehän alueen selkäkivut voivat johtua myös sydämestä tai keuhkoista.
Myös raskaus, synnytys, alaraajojen virheasennot sekä liikkumattomuudesta johtuva puutteellinen aineenvaihdunta voivat aiheuttaa selkäkipua.
Lisäksi työolojen psykologisilla tekijöillä voi olla merkitystä selkäkipujen synnyssä.
Ehkäisy
Epäspesifiä alaselkäkipua voi pyrkiä ehkäisemään kevyellä kuntoliikunnalla, tupakoinnin välttämisellä, painon pitämisellä normaalina, terveellisellä ruokavaliolla, hyvillä yöunilla, oikeilla työ- ja nostoasennoilla sekä pitkien autonajomatkojen välttämisellä.
Hoito
Tavallista äkillistä selkäkipua voidaan hoitaa kipulääkkeellä, lämpöhoidolla tai kylmäpakkauksella. Tila paranee yleensä itsestään, eikä tavanomaisia askareita ole syytä keskeyttää. Joskus lyhyt sairausloma voi olla tarpeen.
Pitkäaikaista selkäkipua hoidetaan lihasharjoituksilla ja yleiskuntoa parantavilla harjoituksilla.
Kroonista selkäkipua voidaan hoitaa selkäleikkauksella silloin, kun selkäkipu tekee jokapäiväisen elämän vaikeaksi ja leikkauksesta tiedetään olevan hyötyä. Leikkaushoidosta on apua noin yhdelle sadasta selkäkipuisesta ihmisestä.
Hoitoon on hakeuduttava välittömästi, jos kivun on aiheuttanut suurienergiainen vamma, tai jos kipuun liittyy esimerkiksi ulostamis- tai virtsaamishäiriöitä, alaraajalihasten nopeaa heikentymistä, kovaa vatsakipua tai sietämätöntä ja jatkuvaa selkäkipua. Kiireellistä hoitoa vaativia oireita ovat alaraajojen lisääntyvä heikkous, tunnottomuus tai puutuminen, yleisvoinnin heikkeneminen, kivun tasainen paheneminen tai kuume.
Kiireettömässä selkäkivun hoidossa selvitetään kivun syyt ja kuntoutuksen tarve.
Suomen urheilu 1998
Suomen urheilu 1998 käsittelee vuoden 1998 merkittäviä uutisia ja tapahtumia suomalaisessa urheilussa.
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Exeterin tuomiokirkko
Exeterin tuomiokirkko on anglikaaninen katedraali Exeterin kaupungissa Devonissa Yhdistyneessä kuningaskunnassa.
Katedraalin rakentamisen aloitti piispa William Warelwast. Hänen työtään jatkoi Henry Marshal, jonka aikana laajennettiin kirkkolaivaa.
Damme
Damme voi tarkoittaa seuraavia asioita:
Angrboda
pienoiskuva|[[Loki (jumala)|Loki löytää Gullveigin sydämen Viktor Rydbergin tarinassa (jossa Angrboda ja Gullveig on sekoitettu keskenään). Taiteilija: John Bauer (1911).]] Angrboda "surun tuoja" on muinaisen skandinaavisen mytologian jääjätitär, joka asui Niflheimissä. Hänen miehensä oli Loki-jumala. Angrboda on kolmen hirviön äiti, sillä hän sai Lokin kanssa kolme jälkeläistä. Nämä jälkeläiset ovat Jörmungandr (Midgårdin jättiläiskäärme), Fenris-susi ja Helheimin valtiatar Hel. Nämä kuuluivat muinaisen Skandinavian kamalimpiin taruolentoihin, ja Angrbodan nimi "surija" tai "surun tuoja" liittyy luultavasti siihen, että hänen poikansa tappavat Odinin ja Torin Ragnarökissa. Angrbodaa kuvataan rumana ja muodottomana. Tämän takia joissakin kuvauksissa hänen tytärtään Heliä kuvataan osittain rumana ja muodottomana.
Angerbodaa ei oikeastaan mainita muissa lähteissä kuin lasten syntymissä. On kuitenkin olemassa käsitys, että Valanin ennustuksessa mainittu jättiläisnainen, jonka sanotaan asuvan Järnskogenissa ja synnyttävän Fenris-sudelle joko sukulaisia ​​tai lapsia tulkinnasta ja käännöksestä riippuen, on Angerboda. Valas, jolle Odin puhuu runossa Balderin unet, saattaa olla myös Angerboda, sillä Oden kutsuu häntä "kolmen noidaksi". Kolme ja yhdeksän on kuitenkin toistuva luku norjalaisessa mytologiassa, joten asiasta ei ole varmuutta.
Viktor Rydbergin Fädernas Gudasaga:ssa Angrboda on sekoitettu noita Gullveigin kanssa.
The Orville
The Orville on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox-kanavalla 1. tammikuuta 2018.
Outokummun terveysasema
Outokummun terveysasema on Outokummun kaupungissa toimiva julkisen palvelun terveysasema. Se palvelee arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
The Orville
The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) -nimiselle keskikokoiselle tutkimusalukselle 400 vuoden päässä tulevaisuudessa.
Outokummun terveysasema
Terveysaseman aukioloaikojen ulkopuolella eli iltaisin, öisin ja viikonloppuisin outokumpulaisia palvelee Pohjois-Karjalan keskussairaalan yhteispäivystys Joensuussa (Tikkamäentie 16, J2-talon katutaso).
The Orville
Tuotanto
Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita Hämärän rajamailla ja Star Trek sarjoista.
Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill.
Sarja uusittiin toiselle kaudelleen marraskuussa 2017. Ensimmäiset kaksi kautta esitettiin Foxin kanavalla ja kolmannen kauden esittäminen alkoi Hulun palvelussa kesäkuussa 2022.
Gone (Entwinen albumi)
Gone on Entwinen toinen studioalbumi, joka julkaistiin 22. tammikuuta 2001. Albumi nauhoitettiin ja miksattiin Astia A-Studiossa syys-lokakuussa 2000. Levyn julkaisi Spikefarm Records.
Albumi nousi Suomen virallisen listan sijalle 18.
Brittiralli
Brittiralli on vuosittain kesäkuussa järjestettävä viikonlopun kestävä motoristitapahtuma. Tapahtuma on tarkoitettu englantilaisvalmisteisille moottoripyörille, mutta osallistuminen on mahdollista myös muun merkkisillä pyörillä. Ensimmäinen kokoontumisajo pidettiin vuonna 1974, silloin kesän lopulla. Jallu A Niemisen kokoonkutsumana.Vuodesta 1975 alkaen ajankohta on ollut viikkoa ennen juhannusta.
Gone (Entwinen albumi)
Kappaleet
Kaikki kappaleet säveltänyt Tom Mikkola & Entwine sekä sanoittanut Mika Tauriainen, ellei toisin mainittu.
Kokoonpano
+
Brittiralli
Brittiralli paikkakunnat
Tapahtumapaikaksi pyritään valitsemaan jokin pienempi paikkakunta, jossa ei välttämättä muuten tulisi käytyä tai jossa ei ole muita tapahtumia samanaikaisesti.
John Maynard Keynes
John Maynard Keynes ([], 5. kesäkuuta 1883 Cambridge, Englanti, Yhdistynyt kuningaskunta – 21. huhtikuuta 1946 Tilton, East Sussex, Englanti, Yhdistynyt kuningaskunta) oli englantilainen talousoppinut, jonka radikaaleilla ideoilla oli merkittäviä vaikutuksia moderniin talous- ja poliittiseen ajatteluun. Häntä pidetään yleisesti hyvinvointivaltion yhtenä teoreettisena isänä, joskin hänen aikanaan ajatukset valtion osallistumisesta talouselämään koskettivat etupäässä korkotason sääntelyä ja valtion infrastruktuuri-investointeja, eivätkä esimerkiksi veroja, tulonsiirtoja ja korkeaa sosiaaliturvaa, jotka usein nykyisin yhdistetään hyvinvointivaltion käsitteeseen.
Keynes muistetaan erityisesti valtion aktiivisen taloudellisen roolin puolestapuhujana. Keynesin mukaan valtion tulisi käyttää rahavaroja välineenä vähentämään voimakkaiden talousmuutosten laskusuhdanteiden, laman ja noususuhdanteiden haitallista vaikutusta. Keynesin mielestä valtion piti toteuttaa investointeja täystyöllisyystavoitteen saavuttamiseksi. Joitain hänen ideoitaan yhdistettiin uusklassiseen taloustieteeseen, jolloin syntyi keynesiläinen taloustiede. Se oli pitkään erittäin vaikutusvaltainen suuntaus, johon turvautuivat talouspolitiikassaan eri maiden puolueet sekä oikealta että vasemmalta. Keynesiläisen kauden aikana taloustieteen valtavirrasta syrjässä ollutta klassista taloustiedettä harjoitettiin ja uusklassista teoriaa kehitettiin etenkin Chicagon yliopistossa, jonka vaikutusta niin sanotun uuden klassisen teorian syntyyn ja valta-asemaan pidetään miltei kiistattomana.
Keynesin ajattelun tärkeyttä korostavat taloustieteilijät arvostelevat nykyään sekä keynesiläistä että uusklassista taloustiedettä ja kutsuvat itseään post-keynesiläisiksi. Postkeynisiläisten mukaan kansantalouteen voidaan vaikuttaa valtion elvyttävällä talous- ja rahapolitiikalla lyhyellä ja keskipitkällä aikavälillä.
Tausta
John Maynard Keynesin vanhemmat olivat John Neville Keynes, talousoppinut Cambridgen yliopistossa sekä Florence Ada Keynes (o.s. Brown), kirjailija ja sosiaalisten uudistusten kannattaja, joka toimi myös Cambridgen pormestarina. Keynesilla oli nuorena homoseksuaalisia suhteita, mutta hän rakastui myöhemmin tanssija Lydia Lopokovaan ja meni tämän kanssa naimisiin.
Keynes opiskeli Britannian eliittikouluissa, kuten Eton Collegessa ja Cambridgen yliopiston King’s Collegessa. Hän valmistui Cambridgen yliopistosta matematiikan alalta, ja melko pian hänen mielenkiintonsa kohdistui taloustieteeseen.
Keynes oli työnarkomaani, joka ei malttanut edes nukkua normaalisti, koska hänellä oli niin paljon työtä tehtävänään. Keynesin liiallinen omistautuminen työlle kiristi hänen ja hänen vaimonsa välejä. Myös Keynesin 62-vuotiaana tapahtunut kuolema johtui hänen siskonsa lapsenlapsen mukaan liiallisesta työteosta.
Työura
Keynes toimi Ison-Britannian hallituksen neuvonantajana ensimmäisen maailmansodan aikana, ja ensimmäisen kerran hänen ajatuksensa saivat julkisuutta teoksessa The Economic Consequences of the Peace, joka julkaistiin sodan jälkeen. Kirjassa Keynes toi esille ajatuksen, että sotakorvaukset, joita Saksa pakotettiin maksamaan sodan voittajille, olivat liian suuria ja tämä romahduttaisi Saksan talouselämän. Ennustus toteutuikin vuonna 1923, kun Saksan talous romahti hyperinflaation seurauksena ja vain pieni osa sotakorvauksista oli maksettu.
Keynes julkaisi myös kirjan Treatise on Probability vuonna 1920, joka oli merkittävä lisä todennäköisyysteorian filosofiseen ja matemaattiseen perustaan.
Keynesin keskeinen lähtökohta taloudessa oli se, että massatyöttömyys ja lama johtuivat pääosin heikosta kulutuskysynnästä. Hän uskoi, että talouden taantuman aikana valtion oli otettava suurempi rooli talouselämässä, jotta voitiin lisätä kysyntää ja luoda uusia työpaikkoja. Keynesin käsityksen mukaan pienituloisille kannattaa ohjata tulonsiirtoja, sillä näin voitiin jopa kiihdyttää talouskasvua. Olennaista oli, että tulonsiirrot eivät hyödyttäneet vain pienituloisia, vaan myös koko kansantaloutta lisäämällä kokonaiskulutusta ja sitä kautta kiihdyttämällä yhteiskunnan tuotannollista aktiivisuutta.
Työllisyys, korko ja raha
Keynesin pääteos Työllisyys, korko ja raha julkaistiin vuonna 1936. Kirjan ajatukset vaikuttivat nopeasti tapaan katsoa taloutta ja valtion roolia yhteiskunnassa.
Työllisyys, korko ja raha -kirjan pääajatus oli se, että valtion on pystyttävä toimimaan talouden laskukauden aikana tarvittaessa alijäämäisellä budjetilla, jotta ihmiset saataisiin pidettyä töissä. Keynesin mukaan näin on tehtävä, sillä laskukauden aikana yksityinen sektori ei investoi tarpeeksi. Markkinoiden tullessa kyllästetyiksi yritykset vähentävät investointejaan, jolloin tämä laskee liikkeelle vaarallisen kehän, jossa tapahtuu ensin vähemmän investointeja, josta seuraa vähemmän työpaikkoja, vähemmän kuluttamista ja lopulta myös entistä vähemmän syitä investoida.
Nykyisen tekijänoikeuslain mukaan teos vapautui public domainiin 1. tammikuuta 2017, jolloin tuli kuluneeksi 70 vuotta Keynesin kuolinvuoden päättymisestä.
Stauntonin gambiitti
Stauntonin gambiitti on shakkiavaus, joka alkaa normaalisti siirroilla
Toinen siirtovaihtoehto on transponoituminen Fredin puolustuksesta (1.e4 f5). Tämä on tosin todella harvinaista, sillä valkea saavuttaa ison edun lyömällä mustan f-sotilaan siirrolla 2.exf5.
Stauntonin gambiitti on nimetty brittiläisen shakinpelaajan Howard Stauntonin mukaan. Staunton käytti avausta muun muassa pelissään Bernhard Horwitzia vastaan vuonna 1846.
Stauntonin gambiitti on valkean kuudenneksi suosituin vastaus hollantilaiseen puolustukseen. Siirron 2.e4 ideana on uhrata sotilas ja käyttää hyväksi mustan kuningassivustan heikkoutta, etenkin f-sotilaan puuttumista.
Musta voi hylätä gambiitin siirtymällä siirrolla 2...d6 Baloghin puolustukseen tai siirrolla 2...e6 Kingstonin puolustukseen. Nämä vaihtoehdot eivät kuitenkaan ole yhtä suosittuja kuin gambiittisotilaan vastaanottaminen.
Hyväksytyssä jatkossa valkea jatkaa useimmiten 3.Rc3, mutta myös varhainen f3 on mahdollinen. Avauksen pääjatko on 3.Rc3 Rf6 4.Lg5. Jatkoon sisältyy ansa, jos musta koittaa säilyttää sotilaansa hän jää lopulta itse sotilaan tappiolle: 4...d5? 5.Lxf6 exf6 6.Dh5+ g6 7.Dxd5 Dxd5 8.Rxd5 ja valkea voittaa sotilaan ratsuhaarukalla. Parempi jatko mustalle onkin esimerkiksi 4...Rc6 5.d5 Re5 6.Dd4 Rf7 tai 4...Rc6 5.Lxf6 exf6 6.Rxe4, jolloin valkea saa sotilaan takaisin, mutta mustalla on lähettipari ja varma asema.
Antti Palola
Palolasta tuli perämies vuonna 1982 ja merikapteeni vuonna 1985. Hän työskenteli kauppa-alusten miehistön jäsenenä vuosina 1977–1982 ja päällystössä vuosina 1982–1996. Palola toimi vuosina 1990–1996 Åbo Navigationsinstitutin tuntiopettajana ja 1996–1998 rehtorina. Vuosina 1998–2005 hän oli Suomen Laivanpäällystöliiton varatoiminnanjohtaja.
Palola on ollut Pardian hallituksen jäsen 1998–2013 ja STTK:n hallituksessa vuodesta 2005. Työeläkevakuutusyhtiö Varman hallituksessa hän on ollut vuodesta 2013 ja vakuutusyhtiö Kalevan hallintoneuvostossa vuodesta 2006. Hän on myös talousneuvoston jäsen vuodesta 2013.